Nil Caouissin

Nil Caouissin, bet ganet d'an  e Pariz, zo ur c'helenner war an Istor-douaroniezh ha war ar brezhoneg en deskadurezh-Stad. Ur politiker ezel ouzh an UDB eo ivez.
E Pariz ez eo bet desavet. Deuet eo da Vreizh da studiañ e Roazhon. Da c'houde e oa bet o labourat e Kemper, e Douarnenez, en Naoned hag en em staliañ a reas e Kawan (bro-Dreger) e 2019. Eno en doa aozet daou forom evit an ekologiezh e 2020 Ouest-France, 05/02/2020 hag e 2024  Ouest-France, 02/03/2024. 

 Engouestl politikel ha kevredigezhel 
E penn kevrenn UDB Pariz e oa bet e 2011 hag e 2012, e-karg eus re yaouank UDB etre 2012 ha 2014, hag e penn kevrenn UDB Roazhon e 2013 ha 2014. Mouezh-aotreet an UDB e oa bet adalek 2014 betek 2019 Ouest-France, 20/11/2014 Le Télégramme, 22/11/2014.

Evel ezel eus Keneildedoù kurd Breizh e voe oc'h evezhiañ an dilennadegoù en Istanbul e 2015, diwar galv ar strollad politikel eus an tu-kleiz Strollad Demokratel ar Pobloù (HDP). 

 Kuzulier-rannvro 
Kuzulier-rannvro eo abaoe 2021 Ministère de l'Intérieur, 06/2021, en tu-enep, er strollad-dilennidi Breizh a-gleiz - emrenerezh, ekologiezh, broioù Région Bretagne.

E 2021, e-kerzh koulzad-kabaliñ an dilennadegoù-rannvro, e sachas evezh ar media war gudenn al lojañ hag an eil-tiez e Breizh, oc'h embann ul levr anvet Manifeste pour un statut de résident en Bretagne Presses populaires de Bretagne Le Télégramme, 28/03/2021 YouTube.

Ar braz eus ar pennoù-listenn all a savas a-enep d'e ginnig, en o zouez Loïg Chesnais-Girard evit ar PS, Isabelle Le Callenec evit LR ha Gilles Pennelle evit an RN. An hini nemeti oc'h asantiñ d'ar c'hinnig e-touez ar pennoù listenn a voe Claire Desmares evit EELV Ouest-France, 16/06/2021.

Tri bloaz diwezhatoc'h e voe embannet ur sontadeg, savet gant an IFOP, a ziskoueze e oa a-du 78% eus an dud e Breizh evit ma vefe krouet ur statud a annezad Ouest-France, 07/02/2024 UDB, 29/02/2024.

 Oberennoù 
 Rennes saturée ? : une croissance à partager, Presses populaires de Bretagne (2019).
 Manifeste pour un statut de résident en Bretagne, Presses populaires de Bretagne (2021).
 Taxer les résidences secondaires?'' Presses populaires de Bretagne (2022).

 Notennoù ha daveoù 

Rummad:Ganedigezhioù 1991
Rummad:Politikourien Breizh
Rummad:Unvaniezh Demokratel Breizh
Rummad:Breizhiz e Pariz en XXvet kantved